அயிர்த்த சிந்தையன், அந்தகன் குலைகுலைந்து அஞ்ச, செயிர்த்து நோக்கினன்; சினத்தொடு சிறு நகை செய்யா, வயிர்த்த கையினும், காலினும், கதிர்மகன் மயங்க, உயிர்த் தலம்தொறும், புடைத்தனன், அடித்தனன், உதைத்தான். 63 கக்கினான் உயிர், உயிர்ப்பொடும்; செவிகளின், கண்ணின், உக்கது, ஆங்கு, எரிப் படலையோடு உதிரத்தின் ஓதம்; திக்கு நோக்கினன், செங் கதிரோன் மகன்; செருக்கிப் புக்கு, மீக் கொடு நெருக்கினன், இந்திரன் புதல்வன். 64